Skjalg Åkerøy

Skjalg Åkerøy (født 19. april 1952) er en norsk politiker (Ap) som fra 2011 til 2019 var ordfører i Grong kommune.

Han har eksamen fra Namdal gymnas fra 1973 og Norsk Journalisthøgskole fra 1978. Som student jobbet han deltid som journalist i Arbeiderbladet i Oslo, og fra 1978 var Åkerøy journalist i Namdal Arbeiderblad. Siden 1985 har han vært involvert i Grong Fritidssenter BA, hvor han var daglig leder frem til han ble ordfører i 2011.

Han har vært medlem av Grong kommunestyre siden 1990-årene, herav flere perioder i formannskapet og fra 2011 som ordfører. Åkerøy har også vært medlem av Nord-Trøndelag fylkesting, mangeårig leder i Grong Røde Kors og en aktiv idrettsmann.

 Referanser 

Kategori:Ordførere i Grong
Kategori:Ap-ordførere i Nord-Trøndelag
Kategori:Norske bedriftsledere
Kategori:Journalister i norske lokalaviser
Kategori:Journalister i Dagsavisen eller forløpere
Kategori:Personer fra Grong kommune